ইউনেস্কোর বিশ্ব স্বীকৃতির পথে দীপাবলি! ১০ ডিসেম্বর আলোয় সাজবে লাল কেল্লা

ওয়েবডেস্ক- আগামী ১০ ডিসেম্বর, আলোকমালায় সেজে উঠবে দিল্লির ঐতিহ্যবাহী লাল কেল্লা (Red Fort) থেকে রাষ্ট্রপতি ভবন। প্রদীপের আলোয় সাজিয়ে তোলা হবে। থাকবে বৈদ্যুতিন আলোর রোশনাই। ১০ ডিসেম্বর অকাল দীপাবলি (Diwali) পালন করবে দিল্লি। কেন্দ্রের তথ্য ও সংস্কৃতি দফতর আনুষ্ঠানিকভাবে এই দিনটিকে উদযাপনে সমন্বয়ের জন্য দিল্লির সরকারের সঙ্গে যোগাযোগ করেছে।

দিল্লির সংস্কৃতিমন্ত্রী কপিল মিশ্র বলেছেন যে, প্রধান ঐতিহাসিক স্মৃতিস্তম্ভগুলির পাশাপাশি, দিল্লির সরকারি ভবনগুলিও প্রদীপ এবং আলো দিয়ে সাজিয়ে তোলা হবে। অনুষ্ঠানের মূল আকর্ষণ লাল কেল্লা। তবে চাঁদনী চককে আলোকিত করা হবে। এই অনুষ্ঠানে আতশবাজি পোড়ানোর পরিকল্পনা নেওয়া হয়েছে। একটি নির্দেশিকায়, সংস্কৃতি মন্ত্রণালয় নির্দেশ দিয়েছে যে একই সন্ধ্যায় সারা দেশের সমস্ত ঐতিহ্যবাহী স্থানগুলিকে বিশেষভাবে প্রদীপ দিয়ে আলোকিত করা হোক।

কেন ১০ ডিসেম্বর এই অকাল দীপাবলি পালিত হচ্ছে?

জানা গেছে, ভারতের এই দীপাবলি উদযাপন ইউনেস্কোর (UNESCO) মর্যাদা পেতে পারে, এমনই ইঙ্গিত মিলেছে। গত ২০২৪ ভারত ইউনেক্সোর কাছে দীপাবলির দ্বীপ উৎসবকে গভীর সাংস্কৃতিক, সামাজিক এবং আধ্যাত্মিক তাৎপর্য ব্যাখ্যা করে ইউনেস্কোর কাছে একটি দিঠি দেয়। ইউনেস্কোর কমিটির বার্ষিক সভা ৮ ডিসেম্বর থেকে ১৩ ডিসেম্বর পর্যন্ত দিল্লির লাল কেল্লায় অনুষ্ঠিত হচ্ছে।

আরও পড়ুন- বন্দেমাতরমের সঙ্গে বিশ্বাসঘাতকতা! পার্লামেন্টে নেহরুকে নিশানা মোদির

গোটা বিশ্বজুড়েই সেখানকার ঐতিহ্য, সাংস্কৃতিক বিষয়গুলি নিয়ে পর্যালোচনা হবে। এই অধিবেশনে দীপাবলির বিশ্ব ঐতিহ্যের তালিকায় অন্তর্ভুক্ত হওয়ার জোরালো সম্ভাবনা রয়েছে। সভায় বিভিন্ন দেশের অধরা সাংস্কৃতিক ঐতিহ্যের জন্য মোট ৫৪টি প্রস্তাব নিয়ে আলোচনা করা হবে। সেখানে থাকছে ভারতের এই প্রস্তাব। প্রস্তাবটি আলোচ্যসূচিতে ২৪ নম্বরে রয়েছে, ৯ এবং ১০ ডিসেম্বর আলোচনার জন্য এটি গ্রহণ করা হবে বলে আশা করা হচ্ছে। এই কারণেই লাল কেল্লাকে দীপাবলির সাজে সাজিয়ে তোলা হবে।

দেখুন আরও খবর-

&n bsp;